|  |  |
| --- | --- |
| Numri i lëndës: | 2019:147913 |
| Datë: | 23.08.2019 |
| Numri i dokumentit: | 00472467 |

**P.nr.149/19**

**NË EMËR TË POPULLIT**

**GJYKATA THEMELORE PEJË DEGA DEÇAN, Departamenti i përgjithshëm penal,** gjyqtari **Sulltan Dobraj**, me pjesëmarrjen e sekretares juridike Sabiha Hoxha, ne çështjen penale kundër te pandehurit M A nga fsh. R i ulet K-D, për shkak te veprës penale përdorimi i armës apo mjetit te rrezikshëm nga neni 367 paragraf 2 te KPK dhe veprës penale mbajtja ne pronësi kontrolle apo posedim te pa autorizuar te armëve nga neni 366 par.1.te KPK-së, duke vendosur lidhur me akuzën e PTH-se nga Peja **PP/II.1486/2019 te dt.04.07.2019,** ne shqyrtimin fillestar te mbajtur me dt.**17.07.2019,** me pjesëmarrjen e prokurorit te shtetit Ersan Qavolli, te pandehurit dhe mbrojtësit te tij Av. Dr.Armand Krasniqi dhe të dëmtuarit, po të njëjtën dit mori dhe publikisht shpalli, ndërsa me dt. **02.08.2019** përpiloi këtë:

**A K T G J Y K I M**

**I pandehuri M A,** i lindur me dt... ne fsh. R i ulët K-D, ku dhe tani banon, i biri i A dhe nënës H e vajzërisë T, me nr. personal: ..., me nr. tel: ..., shqiptar, shtetas i Kosovës, gjendet ne liri.

**Ë S H T Ë F A J T O R**

**Për shkak se :**

1. Me dt.28,06,2019 rreth orës 10.30 në livadhin e tij i cili gjendet ne fsh. R i ulët K-D, me qëllim të frikësimit përdor armën e zjarrit në dëm të dëmtuarit B M, në atë mënyrë qe i pandehuri fillimisht kishte një mosmarrëveshje me të dëmtuarin lidhur me punimin dhe ujitjen e tokës, ku i pandehuri i kishte kërkuar të dëmtuarit që të shkoj në livadh për tu marr vesh, dhe pasi që kishin shkuar në mes tyre kishte filluar një debat i ashpër me çrast aty kishte shkuar P M- djali i të dëmtuarit, në atë moment i pandehuri me qëllim të frikësimit nga brezi kishte nxjerr armën e zjarrit- revole të llojit TT model M-57, cal 7.62 mm, me nr. serik C-..., te njëjtën e ka përgatitur duke e repetitur – duke e futur fishekun në tyte, e pastaj ka shtënë ne ajër një herë.

* **Me çka ka kryer vepër penale përdorimi i armës apo mjetit të rrezikshëm nga neni 367 paragraf 2 te KPK,**

1. Me parë e deri me dt. 26.06.2019 rreth orës 10:30,në livadhin e tij i cili gjendet në fsh. R i ulët K-D, pa autorizim ka mbajtur dhe poseduar arme dhe municion dhe atë një armë të zjarrit- revole të llojit TT model M-57, cal 7.62 mm, me nr. serik C-... një karikartor dhe 8 fishek cal 7.62 mm x 25 mm, e cila në rastin kontrollimit të shtëpisë nga policia i gjendet ahurin dhe i konfiskohet.

* **me çka ka kryer vepër penale** **mbajtja ne pronësi kontrolle apo posedim te pa autorizuar te armëve nga neni 366 par.1. te KPRK- së.**

Andaj gjykata, në bazë të nenit 7, 17, 21, 38, 42, 43, 44, 69, 70, 72, 76, 79, 366 par 1, 367 par 2 të KPRK-ës, nenit 365, 453, 463 par 2 te KPPRK-ës, të akuzuarin e:

**GJYKON**

Për veprën penale në pikën **1** te dispozitivit i përcakton dënimin me burgim në kohëzgjatje prej 6 (gjashtë) muaj dhe dënimin me gjobë në shumë prej **500 (pesëqind) euro**.

Për veprën penale në pikën **2** të dispozitivit i përcakton dënimin me gjobë në shumë prej **500 (pesëqind) euro**.

**Gjykata i shqipton dënimin UNIK si me poshtë:**

1. Dënimin me burgim ne kohëzgjatje prej 6 (gjashtë) muaj dhe dënimin me gjobë në shumë prej **1000 (njëmijë) euro**.
2. Koha e kaluar në paraburgim nga dt. 28.06.2019 e gjer me dt. 17.07.2019 (gjithsejtë 19 ditë) i llogaritet në dënimin e shqiptuar me burgim në kohëzgjatje prej 6 muaj si me lartë, ku të pandehurit i mbesin dënim me burgim ne kohëzgjatje prej 5 (pesë) muaj e 11(njëmbëdhjetë) ditë.
3. Dënimi i mbetur me burgim në kohëzgjatje prej 5 (pesë) muaj e 11(njëmbëdhjetë) ditë, me pëlqimin e personit te dënuar i zëvendësohet në dënim me gjobe dhe atë në shume prej **1500 (një mijë e pesëqind) euro**.
4. **I dënuari duhet të paguaj (në emër të dënimit me gjobë dhe të dënimit me burgim të zëvendësuar në dënim me gjobë si me lartë) shumën prej 2500(dymijë e pesëqind) euro në afat prej 15 ditësh pasi që ky aktgjykim të merr formën e prerë.**
5. Konfiskohet revolja e llojit TT model M.., cal 7.62 mm, me nr. serik C-..., një karikartor dhe 8 fishek cal 7.62 mm x 25 mm, të sekuestruar sipas vërtetimit mbi sekuestrimin e armatimit dhe municionit nr.2019-DC-213 te dt.28.06.2019.
6. I pandehuri obligohet që gjykatës ti paguan paushallin gjyqësorë në shumë prej **35 euro, dhe 30 euro** në emër të fondit për mbrojtje të viktimave nga krimi, ndërsa për shpenzime të procedurës penale gjykata do të vendos me aktvendim të veçantë nëse gjënë shpenzime te tilla.

**A r s y e t i m**

PTH ne Pejë me aktakuzën PP/II.1486/2019 të dt.04.07.2019**,** ka akuzuar M A nga fsh. Ratish i ulet K-Deçan, për shkak te veprës penale përdorimi i armës apo mjetit te rrezikshëm nga neni 367 paragraf 2 te KPK dhe veprës penale mbajtja ne pronësi kontrolle apo posedim të pa autorizuar te armëve nga neni 366 par.1.te KPK-së, ka propozuar të caktohet shqyrtimi gjyqësor kundër të njëjtit, të administrohen provat e duhura e me në fund i njëjti te shpallet fajtor dhe të dënohet sipas ligjit.

Gjykata themelore ne Pejë Dega ne Deçan me dt.17.07.2019 ka caktuar dhe ka mbajtur shqyrtimin fillestar ku pas leximit te aktakuzës i pandehuri e ka pranuar fajësinë, për te dy veprat penale me te cilat është ngarkuar, te cilin pranim fajësie gjykata e ka pranuar me aktvendim ne procesverbal të shqyrtimit gjyqësorë në bazë të nenit 248 te KPPK-ës.

Prokurori i shtetit ne fjalën përfundimtare ka deklaruar se me pranimin e fajësisë dhe me provat që gjenden ne shkresat e lëndës në tersi është vërtetuar se i pandehuri ka kryer veprën penale për te cilën akuzohet, ka kërkuar nga gjykata që i njëjti te shpallët fajtor, te dënohet ne bazë te ligjit, ndërsa me rastin e vendosjes lidhur me vendimin mbi dënim si rrethanë lehtësuese te merret pranimi i fajësisë dhe pendimi i tij.

I dëmtuari ne fjalën përfundimtare ka deklaruar se ketë çështje ja ka lënë drejtësisë dhe nuk parashtron kërkesë pasurore juridike.

Av. Dr. Armand Krasniqi ne fjalën përfundimtare ka deklaruar se përveç pranimit te fajësisë si rrethana lehtësuese te merren edhe korrektësia e te pandehurit ne te gjitha fazat e procedurës penal, pastaj shkallen e lartë te pendimit duke përfshirë edhe shprehjen keqardhje për veprën e kryer.

I pandehuri ne fjalën përfundimtare ka deklaruar se: pajtohet me fjalën përfundimtare të mbrojtësit të tij, kërkon falje, i kërkon falje të dëmtuarit dhe të gjithë të tjerëve për ketë që ju ka shkaktuar, është shumë i penduar, dhe premton se absolutisht nuk do të ndodhin veprime të tilla në të ardhmen.

Gjykata me pranimin e fajësisë ne tërësi e ka vërtetuar këto gjendje faktike:

Me dt.28,06,2019 rreth orës 10.30 në livadhin e tij i cili gjendet ne fsh. Ratish i ulët K-Deçan, me qëllim të frikësimit përdor armën e zjarrit në dëm të dëmtuarit B M, në atë mënyrë qe i pandehuri fillimisht kishte një mosmarrëveshje

me të dëmtuarin lidhur me punimin dhe ujitjen e tokës, ku i pandehuri i kishte kërkuar të dëmtuarit që të shkoj në livadh për tu marr vesh, dhe pasi që kishin shkuar në mes tyre kishte filluar një debat i ashpër me çrast aty kishte shkuar Premtim M- djali i të dëmtuarit, në atë moment i pandehuri me qëllim të frikësimit nga brezi kishte nxjerr armën e zjarrit- revole të llojit TT model M-.. cal 7.62 mm, me nr. serik C-..., të njëjtën e ka përgatitur duke e repetitur – duke e futur fishekun në tytë, e pastaj ka shtënë në ajër një herë.

Po ashtu me pranim te fajësisë gjykata e ka vërtetuar se i pandehuri Me parë e deri me dt. 26.06.2019 rreth orës 10:30,në livadhin e tij i cili gjendet në fsh. R i ulët K-Deçan, pa autorizim ka mbajtur dhe poseduar arme dhe municion dhe atë një armë të zjarrit- revole të llojit TT model M..., cal 7.62 mm, me nr. serik C-.., një karikartor dhe 8 fishek cal 7.62 mm x 25 mm, e cila në rastin kontrollimit të shtëpisë nga policia i gjendet ahurin dhe i konfiskohet.

Gjykata paraprakisht te pandehurit i ka sqaruar natyrën dhe pasojat e pranimit te fajësisë dhe e ka udhëzuar se me pranimin e fajësisë i njëjti do te shpallet fajtor për veprën penale te lartcekur, do ti shqiptohet sanksioni i paraparë me ligj, dhe se nuk do te këtë procedure te provave.

Këtë gjendje faktike gjykata e ka vërtetuar nga pranimi i fajësisë që ka bërë i pandehuri i cili i ka pasur të njohura natyrën dhe pasojat e pranimit të fajësisë, dhe në mënyrë vullnetare, me vetëdije, pa ndonjë detyrim, mashtrim apo lajthim e ka pranuar fajësinë për veprën penale e cila i vihet ne barre, i cili pranim fajësie mbështetët në faktet e çështjes qe përmban aktakuza, ne materialet e prezantuara nga prokurori i shtetit, dhe se aktakuza nuk përmban asnjë shkelje ligjore ose gabime faktike.

Po ashtu gjykata duke u kujdesur zyrtarisht ne bazë te nenit 257 te KPPRK-ës nuk ka gjetur ndonjë prove të pa pranueshme dhe gjithashtu është vërtetuar se i pandehuri e ka kuptuar natyrën dhe pasojat e pranimit te fajësisë në bazë te nenit 248 te KPP-ës, ndërsa pranimi i fajësisë është bere në mënyre vullnetare dhe në baze te ligjit, për të dy veprat penale të cilat i vihen në barrë, andaj kjo gjykate ka ardhur ne përfundim se në veprimet e të pandehurit janë formuar të gjitha elementet e figurave te veprës penale përdorimi i armës apo mjetit te rrezikshëm nga neni 367 paragraf 2 te KPK dhe veprës penale mbajtja në pronësi kontrolle apo posedim të pa autorizuar te armëve nga neni 366 par.1.te KPK-së, ka konstatuar se i pandehuri është përgjegjës për këto vepra penale, i pandehuri i ka kuptuar veprimet e tija dhe e ka dashur pasojën e shkaktuar, gjykata ka vendosur dhe te pandehurin e ka shpall fajtorë për këto vepra penale, i ka shqiptuar dënimin si ne dispozitiv te këtij aktgjykimi.

***Baza e aktgjykimit***

Gjykata në bazë të nenit 361 te KPPK ketë aktgjykim e bazon vetëm në faktet dhe provat e proceduara në shqyrtimin gjyqësor apo ne rastin konkret që kemi të bëjmë me pranimin e fajësisë i cili pranim fajësisë është në harmoni me provat që gjenden në shkresat e lëndës, e të cilin pranim fajësisë gjykata e ka pranuar me aktvendim në

bazë të nenit 248 te KPPK, dhe në bazë të vlerësimit të tille ka nxjerre përfundim se është vërtetuar përtej dyshimit të bazuar se është kryer vepra penale përdorimi i armës apo mjetit te rrezikshëm nga neni 367 paragraf 2 te KPK sepse i pandehuri me qëllim të frikësimit nga brezi kishte nxjerr armën e zjarrit- revole të llojit TT model M-57, cal 7.62 mm, me nr. serik C-.., te njëjtën e ka përgatitur duke e repetitur – duke e futur fishekun në tyte, e pastaj ka shtënë ne ajër një herë, dhe vepra penale mbajtja ne pronësi kontrolle apo posedim të pa autorizuar të armëve nga neni 366 par.1.te KPK-së sepse i pandehur në kohë të pacaktuar e gjer me dt. 28.06.2019 pa autorizim ka mbajtur në posedim arme dhe municion armen me të dhëna të lartcekura, andaj gjykata ka vërtetuar se i pandehuri është kryes i këtyre veprave penale, i pandehuri ne kohën e kryerjes se kësaj vepre penale ka qenë penalisht përgjegjës, te njëjtin e ka shpallë fajtorë dhe i ka shqiptuar dënimin me si në dispozitiv të këtij aktgjykimi.

***Vepra penale***

Gjykata duke u bazuar në nenin 7 te KPK, dhe në faktin se i pandehuri me dt. 28.06.2019 me qëllim të frikësimit nga brezi kishte nxjerr armën e zjarrit- revole të llojit TT model M-57, cal 7.62 mm, me nr. serik C-.., te njëjtën e ka përgatitur duke e repetitur – duke e futur fishekun në tyte, e pastaj ka shtënë ne ajër një herë, gjykata konsideron së në rastin konkret janë përmbushur të gjitha **elementet objektive** (veprimet e ndërmarra, të cilat veprime kanë qen të kundërligjshme, dhe të njëjtat veprime janë paraparë si elemente të veprës penale përdorimi i armës apo mjetit të rrezikshëm nga neni 367 paragraf 2 te KPK) **dhe subjektive** (përgjegjësia penale e të pandehurit) të veprës penale, po ashtu në veprimet e të pandehurit është formuar figura e veprës penale përdorimi i armës apo mjetit te rrezikshëm nga neni 367 paragraf 2 te KPK.

Po ashtu në bazë të nenit 7 te KPK, dhe në faktin se i pandehur në kohë të pacaktuar e gjer me dt. 28.06.2019 pa autorizim ka mbajtur në posedim arme dhe municion armen me të dhëna të lartcekura si në piken 2 te dispozitivit, gjykata konsideron së në rastin konkret janë përmbushur të gjitha **elementet objektive** (veprimet e ndërmarra, të cilat veprime kanë qen të kundërligjshme, dhe të njëjtat veprime janë paraparë si elemente të veprës penale mbajtja ne pronësi kontrolle apo posedim të pa autorizuar të armëve nga neni 366 par.1.te KPK-së) **dhe subjektive** (përgjegjësia penale e të pandehurit) të veprës penale, po ashtu në veprimet e të pandehurit është formuar figura e veprës penale mbajtja ne pronësi kontrolle apo posedim të pa autorizuar të armëve nga neni 366 par.1.te KPK-së.

***Kryesi i veprës penale***

Gjykata duke u bazuar në pranimin e fajësisë qe i pandehuri ka bere per te dy veprat penale përdorimi i armës apo mjetit te rrezikshëm nga neni 367 paragraf 2 te KPK dhe mbajtja ne pronësi kontrolle apo posedim të pa autorizuar të armëve nga neni 366 par.1.te KPK-së, i cili pranim fajësi ka qen ne harmoni me ligjin ka konstatuar se i pandehuri është kryes i këtyre dy veprave penale.

***Përgjegjësia penale***

Gjykata duke u bazuar ne nenin 17 te KPK konsideron se i pandehuri në momentin e kryerjes së veprës penale ka qenë penalisht përgjegjës sepse ka qenë mendërisht i aftë, dhe veprën penale e ka kryer me dashje, sepse në ato momente ka poseduar vetit psikike që i kanë bërë të mundshëm të kuptojnë rëndësinë e veprës penale, të kuptoj veprimet e tija, veprimin e ka bere me vetëdije dhe me vullnetin e tij.

***Fajësia dhe sanksioni penal***

Gjykata duke u bazuar në faktet se është kryer vepra penale, veprën penale e ka kryer i pandehuri i cili është penalisht përgjegjës, dhe i përgjegjshëm, gjykata e ka shpallur fajtor, pastaj gjykata ka konsideruar se nuk ka bazë që e përjashton nga përgjegjësia penale dhe as për lirim nga dënimi, andaj i ka shqiptuar sanksionin penal si në dispozitiv të këtij aktgjykimi, duke u bazuar ne minimumin dhe mksimunim e parapar ligjor ne baze te nenit 367 paragraf 2 te KPK dhe duke e zbutur dënimin ne baze te nenit 71 lidhur me nenin 72 te KPK, si dhe duke i pasur të gjitha rregullat e përgjithshme per matje te dënimit ne baze te nenit 69 te KPK dhe rrethanat e përgjithshme per zbutjen ose ashpërsimin e dënimit ne baze te nenit 70 te KPK.

***Qëllimi i dënimit***

Gjykata në bazë të nenit 38 të KPK me rastin e shqiptimit të dënimit ka konsideruar se dënimi i shqiptuar është ne harmoni ne rrezikshmërinë shoqërore te veprës penale dhe se do të arrihet qëllimi i dënimit, do të parandaloi të pandehurin nga kryerja e veprave penale në te ardhmen dhe do të bëjë rehabilitimin e tij, të parandaloi personat tjerë nga kryerja e veprave penale, të shpreh gjykimin shoqërorë për veprën penale ngritjen e moralit dhe forcimin e detyrimit për respektimin e ligjit.

***Zbutja e dënimit***

Gjykata në bazë të nenit 42, 43, 367 paragraf 2, 69 paragraf 3 nën paragraf 3.6, 70 paragraf 3 nën paragraf 3.10, 71 paragraf 1 nën paragraf 1.3 e lidhur me nenin 72 paragraf 1 nën paragraf 1.5 te KPK, te dënuarit i ka shqiptuar dënimin me burgim ne kohëzgjatje prej 6 muaj dhe dënimin me gjobë në shume prej 500 euro, duke i zbutur dënimin me burgim nga minimumi i paraparë ligjor për ketë vepre penale qe është 1(një) vit siq parashihet ne nenin 367 paragraf 2 te KPK, në 6 muaj, sepse ka marr parasysh faktin se i pandehuri e ka pranuar fajësinë që parashihet në nenin 71 paragraf 1 nën paragraf 1.3 te KPK, e ketë duke u bazuar ne nenin 72 paragraf 1 nën paragraf 1.5 te KPK ku parashihen kufijtë e zbutjes se dënimit.

***Zëvendësimi i kohës se kaluar ne paraburgim ne dënimin e shqiptuar me burgim***

Gjykata duke u bazuar në nenin 79 te KPK, kohën e kaluar në paraburgim nga dt. 28.06.2019 e gjer me dt. 17.07.2019 (gjithsejtë 19 ditë) i llogaritet në dënimin e

shqiptuar me burgim në kohëzgjatje prej 6 muaj si me lartë, ku të pandehurit i mbesin dënim me burgim në kohëzgjatje prej 5 (pesë) muaj e 11(njëmbëdhjetë) ditë.

***Zëvendësimi i dënimit me burgim ne dënim me gjobë***

Gjykata duke u bazuar në nenin 44 te KPK dënimin e mbetur me burgim ne kohëzgjatje prej 5 muaj e 11 ditë, me pëlqimin e personit te dënuar i zëvendësohet në dënim me gjobe dhe atë në shume prej **1500 (një mijë e pesëqind) euro.**

***Dënimi Unik***

Gjykata duke u bazuar ne nenin 76 te KPK, i ka shqiptuar dënimin unik si ne dispozitiv te këtij aktgjykimi.

***Matja e dënimit***

Gjykata në duke u bazuar ne nenin 69 lidhur me nenin 70 te KPK më rastin e vendosjes lidhur me lartësinë e dënimit i ka vlerësuar te gjitha rrethanat lehtësuese dhe renduese, te cilat mund te ndikojnë ne lartësinë dhe llojin e dënimit ndaj të pandehurit.

Kështu si rrethana lehtësuese gjykata ka gjetur se i pandehuri e ka pranuar fajësinë, sjelljet e mira gjatë gjykimit, pastaj kërkim falja nga ana e te pandehurit dhe keqardhja e shfaqur nga personi i dënuar, pendimi i te pandehurit, sjelljen e personit të dënuar pas konfliktit, ndërsa si rrethanë renduese gjykata nuk e ka gjetur asnjë rrethanë.

***Konfiskimi i sendit me te cilin është kryer vepra penale***

Gjykata në bazë te nenit 367 par.3. te KPK-ës, ka vendosur dhe e ka konfiskuar revolen e llojit TT model ..., cal 7.62 mm, me nr. serik C-..., një karikator dhe 8 fishek cal 7.62 mm x 25 mm, të sekuestruar sipas vërtetimit mbi sekuestrimin e armatimit dhe municionit nr.2019-DC-213 te dt.28.06.2019.

***Kërkesa pasurore juridike***

Gjykata duke u bazuar në deklarimin e të dëmtuarit ne fjalën përfundimtare, ku ka deklaruar se nuk parashtron kërkese pasurore juridike, nuk e ka udhëzuar në kontest civil për realizim të ndonjë kërkese pasurore juridike të mundshme.

***Shpenzimet e procedurës penale***

Gjykata në bazë të nenit 453 te KPPK e ka obliguar te pandehurën që gjykatës ti paguaj paushallin gjyqësorë në shumë prej 25 euro, ndërsa për shpenzimet e procedurës gjykata do të vendos me aktvendim të veçante.

Gjykata në bazë të nenit 39 paragraf 3 nën paragraf 3.1 të ligjit nr.05/L-036 për kompensimin e viktimave e ka obliguar të pandehurin në emër të fondit për kompensimin e viktimave të krimit të paguaj shumën 30 euro.

Duke u bazuar ne te lartcekurat u vendos si ne dispozitiv.

**GJYKATA THEMELORE PEJË DEGA DEÇAN,**

**P.nr.149//2019 te dt.02.08.2019**

**Sekretarja juridike** **G J Y Q T A R I**

# Sabiha Hoxha Sulltan Dobraj

**KËSHILLA JURIDIKE :**

Kundër këtij aktgjykimi lejohet ankesa në afat prej **15 ditësh** nga dita e marrjes së këtij aktgjykimi, drejtuar gjykatës së Apelit në Prishtinë përmes kësaj gjykate.